b'\n_START_ARTICLE_\nSylfest Skrinde\n_START_PARAGRAPH_\nSylfest Skrinde (ca. 1732 \xe2\x80\x93 ca. 1785) var norsk treskj\xc3\xa6rer. Han var f\xc3\xb8dt p\xc3\xa5 Nordigard Skrinde i Skj\xc3\xa5k. En eldre bror, Rolv, overtok g\xc3\xa5rden og Sylfest drev hele livet med snekring og treskj\xc3\xa6ring. D\xc3\xb8ds\xc3\xa5ret er usikkert. _NEWLINE_Sylfest Skrinde var elev av Jakob Klukstad, og han skal ha v\xc3\xa6rt med da Klukstad skar interi\xc3\xb8rene i kirkene i Skj\xc3\xa5k og i Heidal. Skrindes krillskurd er enklere og stivere enn skj\xc3\xa6ringen til Klukstad. Han har heller ikke laget selvstendige kirkearbeider. Han skar mest skap, og trolig er det Sylfest Skrinde som f\xc3\xb8rst utformet den typen framskap som Skj\xc3\xa5k-Ola skar og andre treskj\xc3\xa6rere i dalen videreutviklet og som ble kjent som  Gudbrandsdalsskap.'